Aloisio. Aloísio dos Santos Gonçalves, (Aloísio yoki Luo Guofu nomi bilan tanilgan. 1988-yil 19-iyunda tugʻilgan), professional futbolchi, „America Mineiro“ jamoasida hujumchi sifatida oʻynaydi. Braziliyada tugʻilgan, u Braziliya fuqaroligidan voz kechgan va 2020-yilda Xitoy fuqaroligini qabul qilgan. Klubdagi faoliyati. Aloisio Gremio bilan ilk professional shartnomasini 2006-yilning iyunida besh yilga imzolagan. Klub 7,25 million funt sterling tovon puli toʻlashni shartnoma bandiga qoʻshib bqoʻygan. Aloisio toʻliq debyutini 2006-yil 14-oktyabrda „Gremio“ safida „San Caetano“ga qarshi oʻyinda (2:0) oʻtkazgan. 2007-yilning avgustida u Shveysariyaning ikkinchi divizioni "Kyasso " klubiga ikki mavsumga ijara asosida oʻtgan. 2011-yil 18-mayda u oʻzining sobiq jamoasi „Chapekoense“dagi ajoyib oʻyinlari tufayli Braziliyaning A Seriya klubi „Figeyrense“ga qoʻshilgan. U 19 ta oʻyinda 14 ta gol urib, „Chapekoense“ni Chempionlar kubogiga olib chiqgan. 2012-yilning 1-dekabrida Aloisio "Sao Paulo" bilan oldindan shartnoma imzolaganini tasdiqlanagan, bu shartnoma unga Yevropaning yirik klublaridan shartnoma taklif qilinganda taqdirda "Sao Paulo"dan isteʼfoga chiqarilishi belgilangan. 7-dekabr kuni „Sao Paulo“ klubi prezidenti Juvenal Juvensio Aloisio 2013-yilgi mavsumda jamoada oʻynashini tasdiqlagan. 2013-yilning 10-iyulida Aloisio oʻz maydonida Baiyaga qarshi oʻyinda (1:2) Braziliya Ligasida Sao Paulo tarixidagi 1000-golini kiritgan. Keyingi oʻyinda Aloisio Portuguesa de Desporosga qarshi bahsda (2:1) gol urgan. Bir hafta oʻtgach, CR Flamengoga qarshi oʻyinda Aloisio yana bir bor gol muallifiga aylangan. 2013-yil 27-oktabrda Aloisio oʻzining ilk xet-trikini "Sao Paulo" klubida "Internacional "ga qarshi bahsda kiritigan. Aloisio 2014-yilning yanvarida Xitoy Superligasi vakili „Shandong Lunen“ga 5 million yevro evaziga oʻtgan. U Xitoy Superligasining 2015-yilgi mavsumida 28 oʻyinda 22 ta gol urgan holda toʻpurar boʻlgan. Aloisio 2016-yilning iyulida Superliganing boshqa jamoasi „Hebei China Fortune“ga qoʻshilgan. 2018-yilning 16-yanvarida Aloisio Xitoyning birinchi ligasiga yangi kelgan Meizhou Meixian Techandga qoʻshilgan va ikki yillik shartnoma imzolagan. Xalqaro faoliyati. 2021-yil 7-sentyabrda Aloisio 2022-yilgi Jahon chempionati saralashida Yaponiyaga qarshi oʻyinda (0:1) xalqaro maydonda debyut qilgan. Saudiya Arabistoniga qarshi ikkinchi xalqaro oʻyinida Aloisio gol urgan.